text: Quant done Ynabele entendi 
   Conment Clarmondine ot parlé 
   En son cuer l'en sot moult bon gré, 
   Et ses filles moult l'en loerent 
   Et à grant bien li atornerent ; 
   Car de très grant bien li venoit 
   De ce que ele ainsi disoit. 
   Cléomadès meësmement 
   Li dist : "Bele, se Diex m'ament, 
   Pour ce que si d'aus vous loez,  
   PageV02P188
   Se jamais nouveles oez 
   En quoi je leur puisse valoir 
   De cuer et de cors et d'avoir, 
   À mon povoir leur aiderai, 
   Se mestiers est et je le sai." 
   Et Clarmondine l'en mercie
   À point, conme bien ensaignie.
  